CELEX: 52011DP0029
Language: sl
Date: 2011-02-03 00:00:00
Title: Zahteva za odvzem imunitete Tamásu Deutschu Sklep Evropskega parlamenta z dne 3. februarja 2011 o zahtevi za odvzem imunitete Tamásu Deutschu (2010/2123(IMM))

22.6.2012   
            
            
               SL
            
            
               Uradni list Evropske unije
            
            
               CE 182/18
            
         Četrtek, 3. februar 2011Zahteva za odvzem imunitete Tamásu Deutschu
   P7_TA(2011)0029
   Sklep Evropskega parlamenta z dne 3. februarja 2011 o zahtevi za odvzem imunitete Tamásu Deutschu (2010/2123(IMM))
   2012/C 182 E/06
   
      Evropski parlament,
   
               —
            
            
               ob upoštevanju zahteve za odvzem imunitete Tamásu Deutschu, ki so jo madžarski pravosodni organi posredovali 9. junija 2010 in ki je bila razglašena na plenarnem zasedanju 8. julija 2010,
            
         
               —
            
            
               po zagovoru Deutscha v skladu s členom 7(3) Poslovnika,
            
         
               —
            
            
               ob upoštevanju členov 8 in 9 Protokola o privilegijih in imunitetah Evropske unije z dne 8. aprila 1965 ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z 12. maja 1964, 10. julija 1986 in 21. oktobra 2008 (1),
            
         
               —
            
            
               ob upoštevanju člena 10(2) zakona LVII iz leta 2004 o pravnem položaju madžarskih poslancev Evropskega parlamenta, člena 5(1) zakona LV iz leta 1990 o pravnem položaju poslancev madžarskega parlamenta in člena 12(1) zakona LVII iz leta 2004,
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0015/2011),
            
         
               A.
            
            
               ker na sodišču drugega in tretjega okrožja v Budimpešti na zahtevo madžarskega državljana proti Tamásu Deutschu, poslancu Evropskega parlamenta, poteka kazenski postopek zaradi obtožbe o obrekovanju po členu 179(2)(b-c) madžarskega kazenskega zakonika,
            
         
               B.
            
            
               ker v skladu s členom 9 Protokola o privilegijih in imunitetah Evropske unije med zasedanji Evropskega parlamenta njegovi poslanci uživajo na ozemlju svoje države imunitete, priznane poslancem parlamenta te države; ker, kadar je poslanec zaloten pri storitvi kaznivega dejanja, sklicevanje na imuniteto ni mogoče; in ker to Evropskemu parlamentu ne preprečuje uresničevanja pravice do odvzema imunitete svojemu članu,
            
         
               C.
            
            
               ker je v skladu s členom 10(2) zakona LVII iz leta 2004 o pravnem položaju madžarskih poslancev Evropskega parlamenta poslanec Evropskega parlamenta deležen enake imunitete kot poslanec madžarskega parlamenta,
            
         
               D.
            
            
               ker se lahko po členu 5(1) zakona LV iz leta 1990 o pravnem položaju poslancev madžarskega parlamenta kazenski postopek proti poslancu sproži le ob predhodni odobritvi madžarskega parlamenta in ker v skladu s členom 12(1) zakona LVII iz leta 2004 o odvzemu imunitete poslancu Evropskega parlamenta odloča Evropski parlament,
            
         
               E.
            
            
               ker je Deutsch obtožen kaznivega dejanja obrekovanja, ki naj bi ga zagrešil z izjavami, ki jih je izrekel o pritožniku v radijski oddaji 25. marca 2010, na katero je bil povabljen v vlogi politika in poslanca Evropskega parlamenta,
            
         
               F.
            
            
               ker je zato mogoče reči, da je Deutsch stališča izrazil pri opravljanju nalog poslanca Evropskega parlamenta.
            
         
               1.
            
            
               se odloči ne odvzeti imunitete Tamásu Deutschu;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Madžarske.
            
         
      (1)  Zadeva101/63 Wagner proti Fohrmann in Krier [1964] ECR 195, Zadeva 149/85 Wybot proti Faure in drugimi [1986] ECR 2391, združeni zadevi C-200/07 in C-201/07 Marra proti De Gregorio in Clemente, ki še nista objavljeni v zbirki odločb Sodišča.